Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: szülői jogviszony egyes kérdéseiről szóló 261/2002. (XII. 18.) Korm. rendelet
Paragraph Index: 725

c) Emelt színvonalú bentlakásos ellátás FAJLAGOS ÖSSZEG: 560 000 forint/fő A hozzájárulás az időskorúak ápolást, gondozást nyújtó otthonaiban a Szoctv. 117/B. §-a alapján emelt színvonalú körülményeket és szolgáltatásokat biztosító, 2007. december 31-én a működési engedélyben meghatározott férőhelyen gondozott – a 12. ac) pont szerint súlyos demens betegnek nem minősülő – ellátottak után illeti meg az önkormányzatot. A hozzájárulás fajlagos összege az igénybevételi feltételek mértéke szerint differenciálódik. Amennyiben az intézményben az emelt színvonalú férőhelyekre megállapított személyi térítési díjak éves összegének átlaga ca) 520 000 és 600 000 forint között van, akkor 560 000 forint alap-hozzájárulás illeti meg a fenntartót, cb) nem éri el az 520 000 forintot, akkor a térítési díj minden 1 000 forintnyi csökkenése után az alap-hozzájárulás 800 forinttal nő, de legfeljebb 700 000 forint, cc) ha 600 000 forint felett van, akkor a térítési díj minden 1 000 forintnyi emelkedése után az alap-hozzájárulás 700 forinttal csökken. Azon intézmények esetében, amelyek 2007. október 31-én működési engedéllyel rendelkeznek, a 2007. október 31-én hatályos éves személyi térítési díj alapján kell a hozzájárulás összegét megállapítani. Azon intézmények esetében, amelyek

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes